**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 616**

от заседание на Общинския съвет,

проведено на 28.10.2021 г., Прот. № 39

**ОТНОСНО:**Даване на съгласие за продажба, чрез публичен търг с тайно наддаване, на недвижим имот, представляващ поземлен имот с идентификатор 65766.53.23, с адрес гр. Свищов, местност „Фара“

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 35, ал. 1 от Закона за общинската собственост (ЗОС), чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1589/13.10.2021 г. от дирекция „Управление на собствеността и стопански дейности“ и предложение с Вх. № 1112/18.10.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І.**Дава съгласие **за продажба, чрез публичен търг с тайно наддаване, на недвижим имот**, актуван с Акт за частна общинска собственост Акт № 9146/29.09.2021 г., вписан в Службата по вписванията – гр. Свищов (вх. № 2583/30.09.2021 г., акт № 134, том 8), представляващ поземлен имот с идентификатор 65766.53.23 (шест пет седем шест шест точка пет три точка две три), с площ 1000 кв.м. (хиляда квадратни метра), с начин на трайно ползване: Друг вид трайно насаждение, трайно предназначение на територията: земеделска, категория при неполивни условия на земята: 4 (четвърта), предишен идентификатор: 65766.53.1, номер по предходен план: 053020, местност „Фара“, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последно изменение на кадастралната карта и кадастралните регистри, засягащо поземления имот: няма данни за изменение, при граници: 65766.53.22, 65766.53.101, 65766.53.24, 65766.53.142, 65766.53.141, **при начална тръжна цена – 1 178.00 лв. (хиляда сто седемдесет и осем лева), без ДДС,** представляваща пазарната цена, определена от оценител на имоти по реда на чл. 41, ал. 2 от ЗОС на недвижимия имот.

**ІІ.**В изпълнение на Решението по т. I, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1589/13.10.2021 г. от дирекция „Управление на собствеността и стопански дейности“ е сведена информация относно постъпило инвестиционно намерение (рег. индекс № 94-з-1546/09.07.2021 г.), с което е проявен интерес относно закупуване на имот 65766.53.23 (частна общинска собственост), стар № 053020, находящ се в гр. Свищов, местност „Фара“ по кадастралната карта и кадастрални регистри.

В същото се моли, при съгласие от страна на Община Свищов, да бъде започната процедура за продажба на посочения имот. Лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

Обектът на инвестиционното намерение представлява поземлен имот с идентификатор 65766.53.23 (шест пет седем шест шест точка пет три точка две три), с площ 1000 кв. м. (хиляда квадратни метра), с начин на трайно ползване: Друг вид трайно насаждение, трайно предназначение на територията: земеделска, категория при неполивни условия на земята: 4 (четвърта), предишен идентификатор: 65766.53.1, номер по предходен план: 053020, местност „Фара“ по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последно изменение на кадастралната карта и кадастралните регистри, засягащо поземления имот: няма данни за изменение, при граници: 65766.53.22, 65766.53.101, 65766.53.24, 65766.53.142, 65766.53.141.

След постъпване на инвестиционното намерение е извършена документална проверка, както следва:

На Н. Х. П. с Решение № 94, Протокол № 13/16.10.1974 г. и протокол за въвод във владение от 16.10.1974 г. е предоставен за ползване един декар полски имот № 053020, в местност „Фара“ (овощна градина от 0.700 дка , лозе 0.300 дка).

Н. Х. П. е подал заявление с вх. № 1470/11.06.1992 г. за придобиване собствеността върху имота, местност „Фара“, с площ 1000 кв. м., предоставен за ползване на семейството му.

Н. Х. П. е включен със Заповед № 1318-РД-01-03/02.08.2016 г. на Кмета на Общината, като правоимащ за закупуване на имота.

С Плана на новообразуваните имоти за местност „Фара“, одобрен със Заповед № 0А-5913 от 28.07.2017 г. на Областен управител Велико Търново за имот стар № 053020 се образува нов поземлен имот 65766.53.23 и е записан в кадастралния регистър „стопанисва общината“.

Община Свищов с писмо с изх. № 08-00-1317/04.08.2021 г. е уведомила Х. Н. Х. от гр. С., \*\*\*\*\*\*, бул. „\*\*\*\*\*“ № \* в качеството на наследник на Н. Х. П. на основание параграф 4л от Закона за собствеността и ползването на земеделските земи да подаде заявление с искане за изготвяне на оценка на земеделска земя – имот с идентификатор 65766.53.23 по Плана на новообразуваните имоти.

В законоустановения едномесечен срок, считано от датата на получаване на писмото, Х. Н. Х. в качеството на наследник на Н. Х. П., правоимащ ползвател не е подала заявление за придобиване в собственост на имот с идентификатор 65766.53.23 по параграф 4л от ЗСПЗЗ.

Имот с идентификатор 65766.53.23, е актуван с Акт за частна общинска собственост № 9146/29.09.2021 г., вх. рег. 2583, том 8, акт № 134, вписан на 30.09.2021 г. в Служба по вписванията - гр. Свищов.

Данъчната му оценка е 269.10 лв. (двеста шестдесет и девет лева, десет стотинки) съгласно удостоверение (изх. № 5408002201/28.09.2021 г.).

Имотът е посетен на място и се констатира, че същият не се обработва и е обрасъл с диворастящи храсти.

Съгласно изготвена експертна оценка, справедливата пазарна стойност на имота е 1 178.00 лв. (хиляда сто седемдесет и осем лева), без ДДС, включваща стойността на земята и подобрения.

С оглед на постъпилото инвестиционно намерение, както и с оглед на включването на имота като обект с пореден номер № 78, от точка А, на раздел ІІІ на „Годишна програма за управление и разпореждане с имоти, общинска собственост през 2021 година”, приета с Решение № 394/25.02.2021 г., Протокол № 25 на Общински съвет - Свищов, с горепосочената докладна записка е изложено становище, че **продажбата на въпросния имот е необлагаема сделка по ЗДДС (Имотът е земеделска земя), като същата е законово възможна** **чрез публичен търг или публично оповестен конкурс.**

Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/